**Baterka Jožko**

Bola raz jedna továreň, v ktorej vyrábali baterky. Raz v tejto továrni vyrobili baterku, ktorá sa volala Jožko. Jeden deň ju zobrali v kamióne do obchodu, ktorý sa volal Elektrospotrebiče. Našiel si tam kamaráta, ktorý bol tiež baterka a volal sa Herman. Veľa sa rozprávali a stali sa najlepšími priateľmi. Ale raz v piatok 13. prišiel do obchodu Ľuboš a kúpil si Jožka. Herman zrazu ostal sám, bez Jožka. Ľuboš zobral Jožka domov a dal ho do lampy. Čo sa ale nestalo ? Jožko si zmyslel, že už bez priateľa nemá energiu a nebude ju predsa rozdávať iným. Už vôbec nie nejakej lampe. Takže baterka nefungovala a Ľuboš sa nahneval. Hodil Jožka od zlosti do koša na baterky. V nedeľu prišli smetiari a odniesli Jožka tam, kde sa recyklujú baterky. Jožko tam bol už týždeň. Jedného pekného dňa prišiel nový kamión, ktorý doniesol nové baterky a medzi nimi sa objavil aj HERMAN! . Jožko sa rýchlo prikotúľal k Hermanovi. Rozprávali sa celé hodiny, hovorili si príbehy, ktoré zažili. Predstavte si, že Herman bol ešte s nejakou baterkou Laurou v diaľkovom ovládači na televízor. Tá mu strašne liezla na nervy, lebo musel bez pohnutia ležať vedľa nej a počúvať klebety, ktoré mu dookola hovorila. Príbehy o tom, ako ju otravovali iné baterky, keď ešte bola v obchode. Keď sa tak Jožko a Herman rozprávali, zrazu zacítili, že škatuľu, v ktorej sa nachádzali, začal niekto odnášať. Zaželali si veľa šťastia a sľúbili si, že keď z nich urobia nové baterky, nájdu sa a budú v jednom balení predávaní v obchode. Zrazu ich odniesli do jednej miestnosti, kde vyrobili z nich nové baterky. KONIEC. ŠŤASTNÝ KONIEC.

