Papier Vilo

Kde bolo, tam bolo, za horami, za dolami bol som strom v lese a vedľa mňa bola nádherná lúka . Okolo mňa poletovali rôzne vtáčiky, zakladali si hniezda, a na lúke kvitli rôzne kvetiny: žlté, červené, biele a okolo nich rástli hríby. Najviac muchotrávok, dubákov, kuriatok a plávok. Chodili sem bačovia pásť svoje ovečky. Na jeseň sa moje listy sfarbovali, na zimu opadali. Žil som nádherný život. Zrazu prišli drevorubači a odťali môj kmeň. Odniesli ma s nákladným autom. Cesta bola dlhá až som sa ocitol v obrovskej továrni v Ružomberku, kde zo mňa vyrobili krásny veľký biely výkres. Jeden z vtipných pracovníkov ma pomenoval Vilo. Z továrne som sa dostal do obchodu do mesta Kolárovo. Bol som tam deň a hneď ma kúpilo jedno dievča s kamarátkou zo základnej školy Jána Amosa Komenského. Volali sa Janka a Katka. Zobrali ma domov a spravili zo mňa projekt na Ekológiu, o recyklácií. Na druhý deň ma zobrali do školy a tam rozprávali, že papier, sklo a plasty treba recyklovať, teda znovu využiť. Pani učiteľka sa projekt veľmi páčil a preto ma dala na nástenku. Každý ma obdivoval, aký som pekný farebný a koľko múdrych viet na mňa dievčence napísali. O rok sa konal zber papiera a pani učiteľka sa rozhodla ,že ma dá do zberu, pretože potrebovala uvoľniť miesto na nástenke pre iné projekty. Časom som už vybledol a prišli iné deti, ktoré chceli tiež vystatovať svoje projekty. Takže som to chápal. Dostal som sa späť do veľkej továrne. Rozmleli ma, ale vedomosti ktoré dievčatá na mňa napísali som si predsa len zapamätal. Stal som sa opäť bielym papierom, ale už múdrym papierom. Takto to išlo stále dookola, vždy som sa niečo nové dozvedel a opäť zo mňa bol zrazu nový papier. Ako keď vy deti idete do školy v nových šatách. V hlavičke máte vedomosti čo ste sa už naučili a občas si kúpite nové šaty, lebo sa do starých už nevleziete. Ak ma budete naďalej recyklovať, tak budem žiť naďalej s vami v školských laviciach ☺ Váš Vilo ☺